CELEX: 22019D0355
Language: et
Date: 2019-02-25 00:00:00
Title: AKV-ELi suursaadikute komitee otsus nr 1/2019, 25. veebruar 2019, millega kiidetakse heaks põllumajanduse ja maapiirkondadega seotud koostöö tehnilise keskuse (CTA) direktori tegevus keskuse eelarve täitmisel 2017. eelarveaastal [2019/355]

5.3.2019   
               
               
                  ET
               
               
                  Euroopa Liidu Teataja
               
               
                  L 64/11
               
            
         AKV-ELi SUURSAADIKUTE KOMITEE OTSUS nr 1/2019,
         25. veebruar 2019,
         millega kiidetakse heaks põllumajanduse ja maapiirkondadega seotud koostöö tehnilise keskuse (CTA) direktori tegevus keskuse eelarve täitmisel 2017. eelarveaastal [2019/355]
         AKV-ELi SUURSAADIKUTE KOMITEE,
         võttes arvesse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelist koostöölepingut, (1) eriti selle III lisa artikli 2 lõiget 6,
         võttes arvesse AKV-ELi suursaadikute komitee 7. novembri 2013. aasta otsust nr 5/2013 põllumajanduse ja maapiirkondadega seotud koostöö tehnilise keskuse põhikirja kohta, (2) eelkõige selle lisa artikli 4 lõiget 2,
         võttes arvesse AKV-EÜ suursaadikute komitee 27. septembri 2006. aasta otsust nr 3/2006, mis käsitleb põllumajanduse ja maapiirkondadega seotud koostöö tehnilise keskuse (CTA) finantsmäärust, (3) eelkõige selle artikli 26 lõiget 5,
         võttes arvesse põllumajanduse ja maapiirkondadega seotud koostöö tehnilise keskuse finantsaruandeid 2017. eelarveaasta kohta, mis lõppes 31. detsembril 2017,
         võttes arvesse keskuse 2017. eelarveaasta raamatupidamisarvestuse kohta koostatud auditiaruannet,
         olles võtnud teadmiseks keskuse direktori vastused audiitorite tehtud märkustele,
         olles võtnud teadmiseks põllumajanduse ja maapiirkondadega seotud koostöö tehnilise keskuse 2017. eelarveaasta finantsaruande ja auditiaruande heakskiitmise keskuse juhatuse poolt
         ning arvestades järgmist:
         
                     (1)
                  
                  
                     Keskuse 2017. eelarveaasta tulud koosnesid peamiselt Euroopa Arengufondi osamaksudest ning ulatusid 14 792 000 euroni.
                  
               
                     (2)
                  
                  
                     Direktori üldine tegevus keskuse eelarve täitmisel 2017. eelarveaastal oli selline, et tema tegevus selle eelarve täitmisel tuleks heaks kiita,
                  
               ON VASTU VÕTNUD JÄRGMISE OTSUSE:
         
            Ainus artikkel
            Võttes aluseks 2017. eelarveaasta kohta koostatud auditi- ja finantsaruanded, kiidab komitee heaks põllumajanduse ja maapiirkondadega seotud koostöö tehnilise keskuse direktori tegevuse keskuse eelarve täitmisel 2017. eelarveaastal.
         
         
            Brüssel, 25. veebruar 2019
            
               
                  AKV-ELi suursaadikute komitee nimel
               
               
                  eesistuja
               
               Luminița Teodora ODOBESCU
            
         
         
            (1)  EÜT L 317, 15.12.2000, lk 3.
         
            (2)  ELT L 309, 19.11.2013, lk 50.
         
            (3)  ELT L 350, 12.12.2006, lk 1.